**K O N S O L I D O V A N É Z N E N I E**

**METODICKÉHO POKYNU č. 2/2018**

**Ministerstva hospodárstva Slovenskej republiky**

Konsolidované znenie metodického pokynu č. 2/2018 Ministerstva hospodárstva Slovenskej republiky z 29. júna 2018 na vypracovanie nezávislého odborného posudku k predpokladu prijímateľa investičnej pomoci splniť podmienky na poskytnutie investičnej pomoci, k predpokladu naplnenia parametrov investičného zámeru a k vplyvu investičného zámeru na verejné financie, ako vyplýva zo zmeny vykonanej Dodatkom č. 1 z 20. februára 2020 a zo zmeny vykonanej Dodatkom č. 2 z 29. novembra 2024:

Ministerstvo hospodárstva Slovenskej republiky (ďalej len „ministerstvo“) vydáva tento Metodický pokyn č. 2/2018 na vypracovanie nezávislého odborného posudku k predpokladu prijímateľa investičnej pomoci splniť podmienky na poskytnutie investičnej pomoci, k predpokladu naplnenia parametrov investičného zámeru a k vplyvu investičného zámeru na verejné financie (ďalej len „odborný posudok“).

**Čl. 1  
Predmet úpravy**

1. Cieľom metodického pokynu je vymedzenie podstatných náležitostí odborného posudku podľa § 15 ods. 1 zákona č. 57/2018 Z. z. o regionálnej investičnej pomoci a o zmene a doplnení niektorých zákonov (ďalej len „zákon o investičnej pomoci“), vrátane spôsobu ich prípravy, prostredníctvom ktorých hodnotiteľ odborne posúdi predpoklad prijímateľa investičnej pomoci[[1]](#footnote-1)) (ďalej len „prijímateľ“) splniť podmienky na poskytnutie investičnej pomoci, predpoklad naplnenia parametrov investičného zámeru a vplyv investičného zámeru na verejné financie.
2. Na účely tohto metodického pokynu sa rozumie:
3. hodnotiacou agentúrou Slovenská inovačná a energetická agentúra (ďalej len „hodnotiaca agentúra“),
4. hodnotiteľom odborne spôsobilá osoba určená na vypracovanie odborného posudku hodnotiacou agentúrou.
5. Odborný posudok musí byť vypracovaný nezávisle a nestranne.
6. Ak hodnotiteľ spolupracoval s prijímateľom alebo so spoločnosťou, ktorá žiadosť o investičnú pomoc[[2]](#footnote-2)) (ďalej len „žiadosť“) vypracovala, hodnotiaca agentúra určí na vypracovanie odborného posudku iného hodnotiteľa. Ak má hodnotiteľ pochybnosti o svojej nestrannosti pri vypracovaní odborného posudku z iného dôvodu ako sa uvádza v predchádzajúcej vete, včas o tejto skutočnosti informuje hodnotiacu agentúru, ktorá určí na vypracovanie odborného posudku iného hodnotiteľa.
7. Odborný posudok sa vypracováva individuálne pre každú žiadosť.
8. Odborný posudok musí byť vypracovaný v súlade s § 15 zákona o investičnej pomoci, a to v lehote 15 pracovných dní od doručenia žiadosti ministerstva o vypracovanie odborného posudku hodnotiacej agentúre.

**Čl. 2  
Obsahové náležitosti odborného posudku**

Odborný posudok obsahuje:

1. charakteristiku prijímateľa a popis investičného zámeru spôsobom a v rozsahu podľa čl. 3,
2. zhodnotenie finančnej výkonnosti prijímateľa spôsobom a v rozsahu podľa čl. 4,
3. analýzu predpokladu prijímateľa splniť podmienky na poskytnutie investičnej pomoci spôsobom a v rozsahu podľa čl. 5,
4. analýzu predpokladu naplnenia parametrov investičného zámeru spôsobom a v rozsahu podľa čl. 6,
5. analýzu vplyvu investičného zámeru na verejné financie spôsobom a v rozsahu podľa čl. 7,
6. celkové zhodnotenie žiadosti spôsobom a v rozsahu podľa čl. 8,
7. výrok odborného posudku podľa čl. 9.

**Čl. 3  
Charakteristika** **prijímateľa a popis investičného zámeru**

1. Charakteristika prijímateľa zahŕňa:
2. identifikačné údaje prijímateľa,
3. dátum vzniku prijímateľa,
4. právnu formu prijímateľa,
5. predmet podnikania prijímateľa,
6. hlavnú činnosť prijímateľa podľa štatistickej klasifikácie ekonomických činností SK NACE v platnom znení,
7. veľkosť podniku podľa osobitného predpisu,[[3]](#footnote-3))
8. údaj o právnych predchodcoch prijímateľa,
9. údaj o štátnej pomoci alebo minimálnej pomoci poskytnutej prijímateľovi, partnerským a prepojeným podnikom prijímateľa[[4]](#footnote-4)) a právnym predchodcom prijímateľa.
10. Popis investičného zámeru zahŕňa:
11. názov investičného zámeru,
12. charakteristiku a typ investičného zámeru,[[5]](#footnote-5))
13. lokalitu realizácie investičného zámeru,
14. zameranie investičného zámeru podľa štatistickej klasifikácie ekonomických činností SK NACE v platnom znení,
15. posúdenie charakteru produktov alebo služieb investičného zámeru z pohľadu vyspelých technológií a náročnosti na poznatky,
16. charakteristiku oprávnených nákladov,[[6]](#footnote-6))
17. charakteristiku požadovanej investičnej pomoci podľa jednotlivých foriem investičnej pomoci a ich výšky.
18. Záver kapitoly podľa tohto článku, vrátane identifikácie podstatných rizík, ktoré môžu mať vplyv na realizáciu investičného zámeru.

**Čl. 4  
Zhodnotenie finančnej výkonnosti prijímateľa**

Zhodnotenie finančnej výkonnosti prijímateľa zahŕňa:

1. analýzu majetkovej a finančnej štruktúry prijímateľa vrátane vertikálnej a horizontálnej analýzy za jedno až tri posledné účtovné obdobia, podľa doby podnikania prijímateľa,
2. analýzu štruktúry výnosov a nákladov prijímateľa vrátane vertikálnej a horizontálnej analýzy za jedno až tri posledné účtovné obdobia, podľa doby podnikania prijímateľa,
3. analýzu finančných pomerových ukazovateľov a to najmä ukazovatele rentability, ukazovatele aktivity, ukazovatele likvidity a ukazovatele zadlženosti za jedno až tri posledné účtovné obdobia, podľa doby podnikania prijímateľa,
4. zhodnotenie prijímateľa podľa Indexu IN05 za jedno až tri posledné účtovné obdobia, podľa doby podnikania prijímateľa,
5. zhodnotenie prijímateľa na základe zlatého bilančného pravidla,
6. analýzu spoločníka prijímateľa, ktorý má najväčší podiel na základom imaní prijímateľa, alebo na hlasovacích právach v prijímateľovi podľa písm. a) až e), ak prijímateľ podniká menej ako tri účtovné obdobia; ak má prijímateľ viacerých spoločníkov, ktorí majú rovnaký podiel na základom imaní prijímateľa, alebo na hlasovacích právach v prijímateľovi, predmetom analýzy podľa tohto písmena sú všetci spoločníci s rovnakým podielom,
7. záver kapitoly podľa tohto článku, vrátane identifikácie podstatných rizík, ktoré môžu mať vplyv na realizáciu investičného zámeru.

**Čl. 5  
Analýza predpokladu prijímateľa splniť podmienky na poskytnutie investičnej pomoci**

Analýza predpokladu prijímateľa splniť podmienky na poskytnutie investičnej pomoci zahŕňa:

1. zhodnotenie, či žiadosť podala/nepodala osoba, ktorá nemôže byť prijímateľom,[[7]](#footnote-7))
2. zhodnotenie predpokladu splnenia podmienok na poskytnutie investičnej pomoci,[[8]](#footnote-8))
3. záver kapitoly podľa tohto článku, vrátane identifikácie podstatných rizík, ktoré môžu mať vplyv na realizáciu investičného zámeru.

**Čl. 6  
Analýza predpokladu naplnenia parametrov investičného zámeru**

Analýza predpokladu naplnenia parametrov investičného zámeru zahŕňa:

1. zhodnotenie finančného krytia investičného zámeru,
2. zhodnotenie investičného zámeru na základe indexu ziskovosti,
3. zhodnotenie doby návratnosti investície,
4. záver kapitoly podľa tohto článku, vrátane identifikácie podstatných rizík, ktoré môžu mať vplyv na realizáciu investičného zámeru.

**Čl. 7  
Analýza vplyvu investičného zámeru na verejné financie**

Analýza vplyvu investičného zámeru na verejné financie zahŕňa:

1. odhad príjmov verejnej správy prostredníctvom:
2. dane z príjmov právnických osôb,
3. dane z príjmov fyzických osôb,
4. poistného na verejné zdravotné poistenie, poistného na sociálne poistenie  
   a na povinných príspevkoch na starobné dôchodkové sporenie,
5. miestnych daní,
6. zhrnutie výdavkov verejnej správy vo forme investičnej pomoci požadovanej na investičný zámer,
7. záver kapitoly podľa tohto článku, vrátane identifikácie podstatných rizík, ktoré môžu mať vplyv na realizáciu investičného zámeru.

**Čl. 8  
Celkové zhodnotenie žiadosti**

Celkové zhodnotenie žiadosti zahŕňa:

1. hodnotenie predpokladu prijímateľa splniť podmienky na poskytnutie investičnej pomoci a predpokladu naplnenia parametrov investičného zámeru, pričom bodové hodnotenie je uvedené v tabuľke č. 1. Ak prijímateľ dosiahne v hodnotení podľa tohto písmena najmenej 3,5 bodu a zároveň vo všetkých parametroch dosiahne viac ako 0 bodov, hodnotiteľ vydá kladný výrok podľa čl. 9 ods. 1 písm. a). V opačnom prípade hodnotiteľ vydá záporný výrok podľa čl. 9 ods. 1 písm. b).

Tab. č. 1: Bodové hodnotenie k predpokladu prijímateľa splniť podmienky na poskytnutie investičnej pomoci a k predpokladu naplnenia parametrov investičného zámeru



1. hodnotenie vplyvu investičného zámeru na verejné financie, pričom hodnotiteľ porovná pozitívny vplyv investičného zámeru na verejné financie v podobe predpokladaných príjmov štátneho rozpočtu a rozpočtov verejnej správy počas celej doby udržateľnosti investičného zámeru,[[9]](#footnote-9)) a negatívny vplyv investičného zámeru na verejné financie.

**Čl. 9  
Výrok odborného posudku**

1. Hodnotiteľ v záverečnom výroku odborného posudku uvedie jednoznačné stanovisko k predpokladu prijímateľa splniť podmienky na poskytnutie investičnej pomoci a k predpokladu naplnenia parametrov investičného zámeru formou:

a) kladného výroku, podľa ktorého prijímateľ má predpoklad splniť podmienky na poskytnutie investičnej pomoci a predpoklad naplniť parametre investičného zámeru,

b) záporného výroku, podľa ktorého prijímateľ nemá predpoklad splniť podmienky na poskytnutie investičnej pomoci a predpoklad naplniť parametre investičného zámeru.

1. Hodnotiteľ odporučí výšku pomoci, ktorá predstavuje maximálne sumu rovnakú, ako sú predpokladané príjmy štátneho rozpočtu odvedené prijímateľom v priamej súvislosti s investičným zámerom počas doby udržania investície.
2. V prípade ak výška investičnej pomoci požadovaná prijímateľom presahuje predpokladané príjmy štátneho rozpočtu odvedené prijímateľom v priamej súvislosti s investičným zámerom počas doby udržania investície, hodnotiteľ odporučí poskytnutie pomoci len do výšky, ktorá je rovnaká, ako sú predpokladané príjmy štátneho rozpočtu odvedené prijímateľom v priamej súvislosti s investičným zámerom počas doby udržania investície.
3. Hodnotiteľ zhrnie iné skutočnosti, ktoré identifikoval pri príprave odborného posudku a ktoré môžu mať vplyv na realizáciu investičného zámeru, vrátane identifikácie podstatných rizík, ktoré môžu mať vplyv na realizáciu investičného zámeru.

**Čl. 10  
Záverečné ustanovenia**

1. Investičné zámery podané na ministerstvo pred 1. aprílom 2018 sa nezávisle odborne posúdia podľa Metodického pokynu č. 6/2016 Ministerstva hospodárstva Slovenskej republiky z 20. decembra 2016 na vypracovanie odborných posudkov investičných zámerov v znení Metodického pokynu č. 6/2017.
2. Žiadosti o investičnú pomoc podané na ministerstvo do 29. februára 2020 sa nezávisle odborne posúdia podľa tohto metodického pokynu v znení účinnom do 29. februára 2020.
3. Žiadosti o investičnú pomoc podané na ministerstvo do 14. decembra 2024 sa nezávisle odborne posúdia podľa tohto metodického pokynu v znení účinnom do 14. decembra 2024.
4. Zrušuje sa Metodický pokyn č. 6/2016 Ministerstva hospodárstva Slovenskej republiky   
   z 20. decembra 2016 na vypracovanie odborných posudkov investičných zámerov v znení Metodického pokynu č. 6/2017.
5. Tento metodický pokyn nadobúda účinnosť 1. júla 2018.

Dodatok č. 1 k tomuto metodickému pokynu z 20. februára 2020 nadobudol účinnosť 1. marca 2020.

Dodatok č. 2 k tomuto metodickému pokynu z 29. novembra 2024 nadobudol účinnosť 15. decembra 2024.

1. ) § 4 zákona č. 57/2018 Z. z. o regionálnej investičnej pomoci a o zmene a doplnení niektorých zákonov. [↑](#footnote-ref-1)
2. ) § 14 a § 29 ods. 2 písm. a) zákona č. 57/2018 Z. z. [↑](#footnote-ref-2)
3. ) Príloha I nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26. 6. 2014) v platnom znení. [↑](#footnote-ref-3)
4. ) Čl. 3 Prílohy I nariadenia Komisie (EÚ) č. 651/2014 v platnom znení. [↑](#footnote-ref-4)
5. ) § 2 ods. 1 a § 5 písm. a) zákona č. 57/2018 Z. z. [↑](#footnote-ref-5)
6. ) § 6 ods. 1 zákona č. 57/2018 Z. z. [↑](#footnote-ref-6)
7. ) § 4 ods. 3 písm. a) až i) zákona č. 57/2018 Z. z. [↑](#footnote-ref-7)
8. ) § 7 až 9 zákona č. 57/2018 Z. z. [↑](#footnote-ref-8)
9. ) § 22 ods. 6 zákona č. 57/2018 Z. z. [↑](#footnote-ref-9)